ועדת הכספים, כנסת 17, פרוטוקול מספר 697, 2008-03-18 13:15

סטס מיסז'ניקוב: שלום לכולם, אני פותח את הדיון בתקנות מס הכנסה למיניהן.

טלי דולן: כל התקנות שמונחות כאן לפניכם הן תקנות שהתיקון שלהן נדרש בעקבות סיום תחילת חוק התיאומים שאושר בוועדת הכספים בינואר האחרון, ואנחנו באים עכשיו עם חקיקת המשנה שנדרשת לצורך סיום תחולת חוק התיאומים.

טלי דולן: התקנה הראשונה שאנחנו נדרשים לתקן זה – תקנות מס הכנסה (כללים בדבר ניהול פנקסי חשבונות של חברות בהשקעת חוץ ושל שותפויות מסוימות לקביעת הכנסתן החייבת) – מה שאנחנו קוראים בשפה הלא משפטית – התקנות הדולאריות.

טלי דולן: למה צריך לתקן את התקנות הדולאריות עם סיום תחולת חוק התיאומים?

טלי דולן: כיוון שבתקנות הדולאריות יש הוראה שנישום שבחר שיחולו עליו התקנות הדולאריות – לא כל נישום יכול לבקש את זה, זו יכולה להיות חברה שהשותפים בה הם תושבי חוץ, או חברה בהשקעת חוץ גדולה, לפי חוק לעידוד השקעות הון – לא ניכנס לזה כרגע, אבל ישנם נישומים שיכולים לבקש לנהל את פנקסיהם לפי התקנות הדולאריות.

טלי דולן: התקנות הקיימות אומרות: אתה, הנישום, בחרת שיחולו עליך התקנות הדולאריות – לפחות שלוש שנים אתה במסלול הזה, כדי שלא ייצא שהם נכנסים ויוצאים.

טלי דולן: באו אלינו הנישומים ואמרו – נכנסנו לתקנות הדולאריות ב- 2006 או ב-2007, נניח , מתוך מחשבה שיש לנו בחירה בין תקנות דולאריות לבין חוק התיאומים.

טלי דולן: עכשיו מסיימים את תחולת חוק התיאומים, ולמעשה אנחנו נמצאים במצב שונה מהמצב בו היינו כשנכנסנו לתקנות הדולאריות, תנו לנו לצאת קודם.

טלי דולן: אנחנו נותנים לצאת קודם.

טלי דולן: אנחנו נותנים לצאת אפילו לשנת המס 2007, אבל אנחנו דורשים שאם יצאת בעקבות ההוראה הזו שנדרשת בגלל סיום תחולת חוק התיאומים - אל תחזור עד סוף 2011, שבעצם אני מביאה למצב שבו היית אילולא היית יוצא בהוראה המיוחדת הזו.

טלי דולן: בתקנות שלפני

טלי דולן: כם אנחנו מבקשים שההודעה על יציאה מהתקנות הדולאריות תהיה עד 30 באפריל, 2008 ולאור העובדה שאנחנו כבר בסוף מרץ 08 – אנחנו מבקשים לתת דחייה לנישומים להודיע לנו על יציאה מהתקנות הדולאריות עד 31 במאי 2008.

סטס מיסז'ניקוב: הלאה- תקנה 5.

טלי דולן: תקנה של ניכויים מיוחדים למשתמש בציוד בשכר מכר.

טלי דולן: זו תקנה שקובעת מתי אני נותנת לנישום את דמי השכירות שלו כשיש לי מה שנקרא ליסינג מימוני.

טלי דולן: התקנה הזו היום אומרת שאני אתן לנישום שחל עליו פרק ב' לחוק התיאומים לנכות את דמי השכירות בתנאי שהנכס היה בידיו לפחות 75% מהתקופה שלגביה מופחת הנכס, אם מדובר בנישום שפרק ב' חל עליו, ו -100% מהתקופה אם מדובר בנישום שפרק ג' לחוק התיאומים חל עליו.

טלי דולן: אין יותר פרק ב', אין יותר פרק ג'.

טלי דולן: אנחנו מתאימים ואומרים: מי שהיה פרק ב' אנחנו הופכים את זה לנישום שמנהל פנקסים לפי שיטת החשבונאות הכפולה, מי שהיה פרק ג' – נישום שלא מנהל פנקסים לפי שיטת החשבונאות הכפולה.

טלי דולן: אני רק פה, בעצה אחת עם היועצת המשפטית- כשהכנתי את עצמי בבוקר לתקנות, שהן כבר מאד ישנות, ראיתי שהשמטנו – חבר בני אדם שאיננו שותפות.

טלי דולן: אני אחר כך אעשה את התיקון הזה.

טלי דולן: זה לגבי סחר מכר.

טלי דולן: הון, נכסים קובעים וניכוי נוסף בשל פחות לגבי אגודות מסוימות- התקנות האלה באות להסדיר את הנושא של הון ונכסים קבועים אצל אגודות שיתופויות, קיבוצים.

טלי דולן: התקנות קובעות אלה שיעורי פחת מקבלים נכסים שבידי הגופים האלה ואנחנו למעשה מתאימים את התקנות לסיום תחולת חוק התיאומים.

טלי דולן: זאת אומרת, אנחנו רוצים לקבוע שהתקנות במתכונת הקיימת יחולו רק עד סוף שנת המס 2007.

טלי דולן: התקנה הבאה זה שינוי מבנה של חברות עירות מחקר ופיתוח.

טלי דולן: זו תקנה שאומרת שלמרות ההוראות שנמצאות בפרק המיזוגים בפקודה אני מוכנה לתת הקלות מסוימות לשינוי מבנה של חברות עתירות מחקר ופיתוח, אבל, אומרת התקנה הקיימת – בתנאי שאותן חברות מנהלות חלק עליהן פרק ב' לחוק התיאומים.

טלי דולן: אין יותר את פרק ב' לחוק התיאומים ואנחנו פשוט עושים התאמה ואומרים: חברה שמנהלת פנקסים לפי שיטת החשבונאות הכפולה.

טלי דולן: אותו הדבר לגבי כללים בדבר ניכוי הוצאות להתאמת המושכר.

טלי דולן: אנחנו מתאימים את התקנות לסיום תחולת חוק התיאומים ולמעשה אנחנו אומרים שאנחנו ניתן את ההוצאה לפי התקנות האלה, שאנחנו רואים אותה כפחת לפי התקנות האלה, כשזה יהיה ממודד רק לתום שנת המס 2007 כי החל מ- 1 בינואר, 2008 אין יותר תיאום גם לפי חוק התיאומים.

טלי דולן: תקנות מיזוג חברות שמתקיימים ביניהן יחסים מיוחדים –שוב, תקנות שקובעות תנאים מיוחדים מיטיבים, נוסף על התנאים שיש בפרק המיזוגים בפקודה.

טלי דולן: גם התקנות האלה חלו לגבי חברה שפרק ב' לחוק התיאומים חל עליה או חברה שמנהלת את הפנקסים שלה לפי התקנות הדולאריות.

טלי דולן: לא יחול יותר פרק ב'.

טלי דולן: ממילא, מי שמנהל לפי התקנות הדולאריות חייב לנהל פנקסים לפי שיטת החשבונאות הכפולה, אנחנו פשוט עושים התאמה.

טלי דולן: דבר אחד שאנחנו מבקשים לדחות לשבוע הבא זה התקנות של חישוב המס בשל החזקה ומכירה של יחידות השתתפות בחיפושי נפט – זה פשוט עדיין זה לא הגיע לשולחנכם להארכה.

טלי דולן: כשזה יבוא לשולחנכם זה יבוא עם התיאום של ביטול חוק התיאומים.

טלי דולן: אותו הדבר לגבי ניכוי נוסף בשל פחת ונכסים קבועים, המשמשים בייצור הכנסה.

טלי דולן: אנחנו פשוט מתאימים את זה לסיום תחולת חוק התיאומים.

טלי דולן: התקנה האחרונה- פטור ממס על הפרשי הצמדה.

טלי דולן: התקנה קובעת פטור ממס על הפרשי הצמדה.

טלי דולן: אנחנו מייתרים את ההתייחסות לתחולת - - כל התחילה זה מ – 1 בינואר, 2008, שבו נכנס לתוקף סיום תחולת חוק התיאומים.

סטס מיסז'ניקוב: אנחנו מצביעים מ- 4 עד 12, בלי 10.

סטס מיסז'ניקוב: מי בעד אישור התקנות?

סטס מיסז'ניקוב: אושר, תודה רבה.

סטס מיסז'ניקוב: תודה, הישיבה נעולה.